
inkeriläisten viesti 

TOIMITUS : Päätoimittaja: 

Matti Vironmäki, puh. 90-631 285 
Toimitussihteeri: 

Anja Luoma, puh. 90-892 460 (iltaisin ja 
viikonloppuisin) 

Koivikkotie 6, 01620 Vantaa 62 
(toimituksen osoite) 

KONTTORI : Inkerikoti, Karjalatalo, Käpylänkuja 1, 

00610 Helsinki 61 
Puh. 90-793 796 
Postisiirtotili Hki 30636-4 
Auki torstaisin klo 16.30—18.30 

TILAUSHINTA: 40 mk/vsk. kotimaassa, Ruotsissa 45 kr 

ILMOITUSHINNAT : 1/1 sivu mk 400,— 

1/2 » » 250,— 

1/4 » » 150,— 

Kuolinilmoitukset 50,— 

Kiitos- ym. ilm. 40,— 

Kuva ilmoituksessa 70,— 

Armas Paakkonen 
Tingsgatan 35 

50253 Boräs. Puh. 033/101 850 
Postisiirtotili 626047-5 

Hannu Vironmäki 
PL 362, 00121 Helsinki 12 
Puh. 90-662 668 
Postisiirtotili 416608-9 
Lehti ilmestyy kerran kuukaudessa 

Kustantaja ja julkaisija: 

INKERILÄISTEN YHDISTYS R.Y. 


KANSIKUVA KERTOO: William Shakespearen, kuuluisan englantilaisen Elisabeth I:n ajan 
(1564—1616) kirjailijan vaimon Anne Hathawayn olkikattoinen kotitalo Stratford-Upon-Avo- 
nissa, viehättävässä pikkukaupungissa, Lontoosta n. 150 km pohjoiseen. Talo on ollut Hatha- 
wayn suvun hallussa aina 1900-luvulle saakka ja on siksi varsin hyvin säilynyt. Siellä on 
sisällä mm. Anne Hathawayn vanhempien puinen pylväsvuode melkein alkuperäisessä kun¬ 
nossaan sekä varsin kulunut puinen »sulhaspenkki». Talon olkikatto on luonnollisesti uusit¬ 
tu, ehkä moniakin kertoja, mutta muuten talo on sekä sisältä että ulkoa säilyttänyt alku¬ 
peräisen luonteensa 1600-luvulta saakka. Taloon on jatkuvat turistivirrat jonottamassa. — 
Valok. A. Luoma. 


PÄÄASIA M IES 
SUOMESSA : 


PÄÄASI AMIES 
RUOTSISSA : 



Matti Vironmäki 


Suomalaisuuden Liitto 


Viime vuosisadan puolivälin jälkeen 
Aleksanteri II :n aikana toteutettiin mo¬ 
nia asioita, jotka osoittivat hallitusval¬ 
lan vapaamielisyyttä. Yksi niistä oli 
keisarin v. 1863 antama kieliasetus, jol¬ 
la määrättiin suomen kieli maassamme 
asteittain kahden vuosikymmenen ku¬ 
luessa tasaveroiseksi ruotsin kanssa 
kaikissa suomenkielistä väestöä koske¬ 
vissa asioissa. Tämän jälkeen vähitel¬ 
len suomalaiskansalliset piirit saattoi¬ 
vat entistä aktiivisemmin toimia suo¬ 
malaisuuden hyväksi. 

Erääksi erittäin innostavaksi tulen- 
sytyttäjäksi suomalaisuuden rintamalla 
kohosi sanomalehtimies ja kirjailija 
Johannes Linnankoski. Suuressa mää¬ 
rin hänen toimintansa tuloksena oli, 
että J. W. Snellmanin 100-vuotisjuhlas¬ 
sa toukokuussa v. 1906 pidettiin Hel¬ 
singissä Suomalaisuuden Liiton pe- 
rustamisjuhla. Samana päivänä julkais¬ 
tiin Suomen Virallisessa lehdessä jouk- 
koilmoitus, joka tiesi kertoa 24 800 hen¬ 
kilön suomentaneen sukunimensä. 

Suomalaisuuden Liiton vaiheista voi¬ 
daan todeta samaa kuin mitä Liiton 
järjestösihteeri Kari Tarasti kirjoitti 
60-vuotishistoriikissa, että järjestö on, 
kuten muutkin aatteelliset yhdistykset 
kokenut sekä korkean nousun että aal¬ 
lonpohjan kausia. »Mikään aatehan ei 
jaksa ajasta toiseen säteillä samalla 
valovoimalla. Myöskin sitä tulkitsevat 
persoonallisuudet vaihtuvat ja toimivat 


toisistaan poikkeavalla tavalla. Mutta 
suomalaisen kansan yhteinen nimittäjä 
suomalaisuus on asia, jota Liitto ei var¬ 
maan milloinkaan tule hylkäämään, 
saapa päivän toiminta miten muuttu¬ 
via muotoja tahansa.» 

Tämän arvovaltaisen Liiton viettäes¬ 
sä äskettäin 75-vuotisjuhlaansa Inkeri¬ 
läisten yhdistys ja Inkeriläisten Sivis- 
tyssäätiö luonnollisesti esittivät vastaan¬ 
otolla lämpimät onnittelut. Samalla 
kiitimme Suomalaisuuden Liittoa inke¬ 
riläisten hyväksi tehdystä työstä. On¬ 
han tosiasia, että meidän inkerinsuoma¬ 
laisten järjestötoiminta sotien jälkeen 
ei olisi läheskään päässyt kehittymään 
siten kuin on tapahtunut, ellemme olisi 
saaneet pitää toimistoamme Suomalai¬ 
suuden Liiton suojissa Aurorankadulla. 
Siellä ovat tilat varsin ahtaat, mutta 
sopu antoi sijaa, että saimme pitää ko¬ 
kouksia ja hoidella asioita aina 1970- 
luvun alkuvuosiin asti, jolloin pääsim¬ 
me omaan Inkeri-kotiin Karj alatalolle. 
Suomalaisuuden Liiton apu myös m.m. 
nimenmuuttoasioissa on ollut kautta 
aikojen meille inkeriläisille suurimer- 
kityksinen. Tämän vuoksi oli todella 
luonnollista, että kävimme viiden hen¬ 
gen ryhmänä (Anneli Korkkinen, Anja 
Luoma, Iida Riipinen, Jussi Vesa ja 
Matti Vironmäki) kiittämässä Liittoa 
ja toivottamassa sille jatkuvaa menes¬ 
tystä suomalaisuuden hyväksi. 




Kesäjuhlat Helsingissä 

4 .- 5 . 7 . 1981 


Juhlapaikkana on, kuten edelliselläkin kerralla, Karjalatalo Käpylänkuja 1, jossa 
sijaitsee Inkerikö ti. Sinne pääsee Rautatientorilta mm. sinisillä kaupungin busseilla nrot 
64—65. 

Lauantaina 4. 7. 81 klo 10 avataan juhlakanslia Inkerikodissa. Sieltä saa yksityis¬ 
kohtaisen ohjelman ja juhlamerkit. Kahvi- ja ruokailutarjoilu Karj alatalon yläsalissa 
alkaa klo 13. Tämän »oman ravintolan» tulot käytetään yhdistyksemme työn tyväksi, 
joten pyydetään käyttämään tätä ravintolaa. 

Lauantaina 4. 7. klo 15 — huom. aika — pidetään Karj alatalon juhlasalaissa kesä- 
juhlien aika jäisinä Inkeri-iltapäiväjuhla. Sen ohjelmassa on kuorolaulua, 
viulusooloja, teol.tri J. Jääskeläisen esitelmä Inkerinmaan kirkollisesta elämästä, kan- 
santanhuja, tervehdyksiä ym. arvokasta kuultavaa. — Ruokailutauon jälkeen klo 19 on 
illanvietto Karj alatalon yläsalissa. Ohjelmassa kuullaan muistelmia, laulua, filmi »Vai¬ 
keilta vuosilta» ym. — Lauantaina aamupäivällä jo klo 11 nähdään kyykkäotteluja Seu¬ 
rasaaren kentällä, jonne halukkaat pääsevät Erottajalta kaupungin bussilla n:o 24. Kyyk- 
käottelujen tulokset ilmoitetaan iltapäivä juhlassa Karj alatalolla. 

Sunnuntaina 5.7. aamukahvi ja ruokailu Karj alatalon yläsalissa. Klo 9 kunnia- 
käynti Larin Parasken muistomerkillä Mannerheimintien varrella Hesperiankadun 
päässä. Sinne lähelle pääsee raitiovaunulla n:o 3. Kello 11 — huom. aika — pidetään 
juhlajumalanpalvelus Munkkivuoren kirkossa, jossa on käyty jos¬ 
kus aikaisemminkin kesäjuhlilla. Kirkon lähelle pääsee kaupungin busseilla, mm. n:o 35. 
Jumalanpalveluksessa saarnaa pastori Jussi Jänis Ruotsista. Seurakunnan tervehdyksen 
esittää lääninrovasti Eero Saarinen. Kuorolaulua ja Herran p. Ehtoollinen. 

Sunnuntaina 5. 7. klo 14 päiväjuhla Karjalatalon juhlasalissa. Ohjelma on mo¬ 
nipuolinen ja arvokas. Juhlaesitelmän pitää fil.lis. Aili Nenola-Kallio aiheenaan »Inkerin 
itkuvirret». Kuorolaulua esittää Inkerikuoro ja kanteleensoittoa taiteilija Annikki Smo- 
lander-Hauvo. Rouva Kirsti Könönen lausuu ja Sivistyssäätiön ansiomerkkien jaon 
suorittaa pääjohtaja Erkki Tuuli puheensa yhteydessä. Helkanuoret leikkivät ja lau¬ 
lavat opettaja Anja Hinkkasen ohjaamina. Alkupuheen pitää Inkeriläisten yhdistyksen 
puheenjohtaja, rovasti Matti Vironmäki. 

Majoitusta varten on varattu paikkoja jonkin verran Kalliolan Vapaaopiston 
tiloista Sturenk. 11. Yösija maksaa: 16 mk/yö ilman lakanaa, 25 mk/yö kertakäyttöla- 
kanan kanssa. Niistä saa tiedot juhlakansliasta lauantaina. Ennakkoon voi asiasta kysyä 
rouva Anneli Korkkiselta, puh. 90-835857. Hotellimajoitusta haluavat huolehtivat itse ti¬ 
lauksistaan. Helsingissä on paljon monenhintaisia hotelleja ja matkustajakoteja, joista 
tiedot puhelinluettelossa. 

Odotamme juhlavieraita mahdollisimman paljon läheltä ja kaukaa. Kaikki olette 
sydämellisesti tervetulleita. 


Juhlatoimikunta 



Lauantai - ilta Himmentynyt kuva 

entiseen hyvään aikaan 


Ennen siunattu ilta oli lauantai, 
kun omassa saunassa kylpeä sai. 

Siellä kiville vettä kun heitettiin, 
kivet paukkui, voi että kylvettiin. 

Oli ilta niin juhlava lauantai, 
kun omassa saunassa kylpeä sai. 

Teetä saunasta tultua juotihin, 
kun samovaari pöydälle tuotihin. 

Ei kelvannut leipä, ei kelvannut voi, 
he, saunasta tullehet, teetä vain joi. 

Oli ihana ilta se lauantai, 
kun saunasta tultua levätä sai. 

Ehtookellot kun lauantaisin sielT soi, 
ne hartaan tunnelman kaikille toi. 

Kellot kirkon ne muistutti siitä ain, 
että ilta on saapunut lauantain. 

Oli ilta niin ihana lauantai, 
kun kirkonkelloja kuulla sai. 

Oli siunattu ilta se lauantai, 
kun rauhassa levolle käydä sai. 
Lampunvalossa luettiin, lautettiin 
kodin suojissa rauhassa nukuttiin. 

Oli siunattu ilta se lauantai, 
kun sunnuntaiaamuna herätä sai. 

Aatami Vainikka 


Unelmistaan Jumala loi maailman 
omaksi kuvakseen Hän loi ihmisen 
saven palaseen Hän puhalsi henkosen 

Ja katso Jumala ihaili häntä: 
ihmistä. 

Oli tyytyväinen luomukseen 
kauniiseen ihmiseen. 

Sitten Jumala poistui päältä maan 
jätti ihmisen tänne 
kuvanansa vaeltamaan. 

Antoi ihmiselle saman vallan 
mitä itse teki luodessaan: 

Luotti ihmiseen, 

ajatteli; kerran tulen noutamaan 
kuvani takaisin taivaan paratiisiin. 

Vaan kuinka kävikään, 
kun Jumala uudestaan 
tuli päälle maan 
kuvansa noutamaan: 

Ei tuntenutkaan luomustaan 
oli saven palanen, 
jossa henki ihmisen 
niin hauras heikko, murtunut 
ja kuva himmentynyt niin, 
ettei Jumala enää tuntenutkaan 
sitä omakseen. 


vaan poistui uudestaan 
päältä maan 
surren itkien 
kuvaansa kaivaten 
luvaten kuitenkin: 
vielä tulla takaisin 
kun silmä kirkastuu 
saven palasen 

ja hän näkee itsessään ihmisen 
Luojansa luomuksen. 


Ella Ojala 



Kaikkii ihminen hätteissäs tekkööki... 


Jouvuttii keskel pyörremyrskyy: Toiset 
peräntyit ja toiset hyökkäsiit. Siin välis ol- 
liit sit viattomat ja avuttomat kyläläist. 
Enimmäkseen meitä oli naisia, lapsia, van¬ 
huksia ja jokunen mies, sikäli yli-ikäinen ko 
ei nostoluokkaa kuulunut viel. Onneksi oli 
etukäteen kaivettu kuoppia, joihin suojau¬ 
tua. Huhu kantautui, että monet olivat jää¬ 
neet loukkuun ommiin kuoppiinsa. Isä huo¬ 
mioi tämän ja rakensi meille vahvan: 
kuoppa kaivettiin suoraan maahan, mutkit- 
televa sisääntulo sirpaleiden estämiseksi 
ja mikä parasta — vahva katto. Isä vah¬ 
visti katon poikittaisilla rautakiskoilla, mis¬ 
tä lie hankkinutkin. Vahva kuoppa oli 
varma pelastuksemme. Jälkeenpäin tote¬ 
simme ympärillä olleen niin suuria pommin 
tekemiä kuoppia, etteivät heikommat va¬ 
rustukset olisi kestäneet. Monta kertaa kat¬ 
to nousi ja tömähti alas. Olimme suojassa 
koko päivän. Taistelua käytiin iltaan asti 
vaihtelevalla menestyksellä päätelleen siitä, 
että vuoron perään ampuivat toinen ja toi¬ 
nen, välistä molemmatkin. Kylä oli seu¬ 
lana, talot sytytetty ja syttyneet tuleen. Isän 
kuoppa ei kestänyt, sai täysosuman — mei¬ 
dän kesti. Illan tullen alkoi kuulua vieras¬ 
kielistä puhetta ja ammunta vaimeni, vain 
kiväärisarjoja kuului. 

Ei uskallettu jäädä yöksi kuoppaan. Joku 
oli tietävinään, että rautatien alla oli kes¬ 
tävä silta ja sinne lähdettiin — omasta 
varmasta kuopasta. Sotilaita juoksi kai¬ 
vantoja pitkin, molempia vielä. Välistä am¬ 
muttiin, luodit viuhuivat. Kannoimme ja 
talutimme nuorimpia ja yritimme suojaan 
taas. Kylän päässä oli tie räjäytetty. Jäimme 
ihmettelemään, mitä nyt. Paikalle osui sak¬ 
salainen ratsumies ja auttoi meidät alas, 
ja jatkoimme pakoamme. Kauhistuttavaa, 
mihin aloimme laskeutua! Ainakin neljä 
metriä syvään tunneliin rautatien alle! Ja 
saksalaiset eivät olleet varmoja, oliko hei¬ 
dän vihollisensa panssari juna ehtinyt livah¬ 
taa kaupunkiin vai oliko jossain meistä 


etelään päin... Mikä yksinkertainen keino 
pysäyttää: räjäyttää tunneli! Tunnelissa oli 
ainakin sata ihmistä paossa ja suojassa. 

Olimme siellä yön ja poistuimme. Kohtalo 
oli meille sillä kertaa suopea kaikille. Mutta 
kun ihminen hätääntyy, kaiken menetet¬ 
tyään. .. Tänään mennyt tuntuu painajais¬ 
unelta: voiko olla totta, että kerran, kauan 
sitten, elämä oli erilaista ja kaikki se kau¬ 
hea on voinut olla totta ... 

H.O. 


ETSITÄÄN 

henkilöä nimeltä Väinö Puagel. Syntynyt 
1921 Rahikkalan kylässä, Tosnan rajoonissa 
Leningradin alueella ja ollut 40-luvulla 
Suomessa. Kuka tietää Väinöstä tai hänen 
olinpaikastaan? Pyydetään ottamaan yhte¬ 
ys osoitteella: 

Pentti Kopsa 
Haapaniemenkatu 16 B 293 
00530 Helsinki 53 




Miul oi akka telegatka 

(Runo uuden ajan kynnyksellä) 


Nythä tulliit ajat ettee 
notj jo viskaa itseis vettee. 

Muu ei auta muu ei auta. 

Kurjaks käi tiä elon matka 
Kun on akka telegatka. 

Lurjukseks hiä minnuu sätti 

tontin verran työtä jätti 

mänj kokouksee, mänj kokouksee. 

Tänä uamun kolmelt nousin 
pimjän piäs mie töissäin sousin 
koko päivän, koko päivän. 

Lehmän luntti liäväs potki, 
hännällää kaik silmät sotki. 

Miäpäs lypsä, miäpäs lypsä. 

Kiersin ettee hauteen ammeen 
panin piällein akan hammeen 
jottei tuntis, jottei tuntis. 

Pieksin lapsen penteleitä 
sorkin kiukaast kekäleitä 
nenä nuoj es, nenä nuoj es. 

Keitospata muaha kuatu 
siivollaa ei syyvä suatu 
lounattakkaa, lounattakkaa. 

Samovaran tyhjän keitin 
siihen tsaijun hommat heitin 
latkin vettä, latkin vettä. 

Olkaas vaiti kuomaseini, 
tuolt jo tulloo kultaseini 
kokoukset, kokoukset. 

Nyt se miulkiin ilo alkaa 
riemumielin isken jalkaa 
akka tulloo akka tulloo. 

Kansan suusta koonnut: 

Maija Mehiläinen 


Arvoisat Inkeriläisten 
yhdistys ry:n jäsenet 
ja Inkeriläisten Viestin 
tilaajat 

Toimistonhoitajamme ilmoituksen mu¬ 
kaan on jälleen tullut nimettömiä Viestin 
tilausmaksukortteja sekä myös yhdistyk¬ 
sen maksettuja jäsenmaksuja. Kaikki tä¬ 
mä on aiheuttanut hänelle paljon ylimää¬ 
räistä huolta ja päänvaivaa hänen ar¬ 
vaillessaan, kuka näillä korteilla on mak¬ 
sanut. Karhukirje on nyt kuitenkin tulossa 
(tai jo tullut) kaikille niille, joiden nimi ei 
maksaneiden luettelosta löytynyt. Siis, hy¬ 
vät ystävät: Jos varmasti tiedätte maksa¬ 
neenne Viestin tai jäsenmaksun tilillepano- 
kortilla, mutta epäilette nimenne unohtu¬ 
neen siitä pois, ottakaa pikaisesti yhteys 
toimistoomme Inkerikotiin, jonka osoitteen 
ja puhelinnumeron löydätte lehtemme etu- 
kannen sisäsivulta. 

Huom.I Toimisto on suljettu heinäkuun 
ajan toimistonhoitajan ollessa lomalla. 

Elokuun alusta lähtien toimisto on avoin¬ 
na torstaina aamupäivisin klo 10.00—12.00. 

Viestin numerot ovat olleet viime kuu¬ 
kausina meistä riippumattomista syistä pa¬ 
hasti myöhässä. Pahoittelemme syvästi 
viivästymisiä ja toivomme Teidän, hyvät 
lukijamme, suhtautuvan asiaan kärsivälli¬ 
sesti ja ymmärtävästi kuten tähänkin asti. 
Kesäjuhlillahan taas tapaamme, ja sen 
jälkeen Viesti ilmestyy seuraavan kerran 
elokuussa, vanhan tavan mukaan kaksois¬ 
numerona. 

Inkerinsuomalaiset Ruotsin puolella. Saa¬ 
mamme tiedon mukaan voi Inkeriläisten 
Yhdistys ry:n jäseneksi liittyä Ruotsissakin 
käyttämällä suomalaista maksukorttia. Se 
kelpaa myös Ruotsin postitoimistoissa. 



Juho Hirvosen 
muistolle 


Rakas äitimme ja mummumme 

Eeva Haponen 

os. Nuija 

* 28. 6.1906 Järvisaari (Inkeri) 
t 24. 3.1981 Seinäjoen keskussairaala 

Kaipaamaan jäivät: 

Saima perheineen 
Toivo perheineen 

Niin äkkiä hiljeni sydän kallis. 

Sinun lähtösi vaikea uskoa ois. 

Jätit muiston meille niin rakkaan, 
emme vielä sua antaneet ois. 

Siunaus toimitettu 11. 4.1981 Jalasjärven 
kirkossa. 


Lokakuun 1. päivänä 1980 kuoli örebrossa 
Juho Hirvonen. Hänet siunattiin viimeiseen 
lepoon Längbron seurakunnan kirkossa 9. 
lokakuuta. Lukuisa joukko oli läsnä ti¬ 
laisuudessa, ja suuret määrät kukkia koris¬ 
tivat hänen hautakumpunsa. Hänen muis- 
toaan kunnioittivat mm. aseveikot laskien 
kauniin Inkerin lipun värisillä nauhoilla 
koristetun seppeleen. 

Juho Hirvonen oli örebron Inkerin Ker¬ 
hon johtokunnan pitkäaikainen uskollinen 
jäsen ja sen tarmokas työntekijä. Kaikki 
tehtävänsä hän hoiti aina huolella ja ilo¬ 
mielin. Hän ei koskaan välittänyt kiitoksesta 
tai kunniasta, vaikka hän sitä niin suuressa 
määrin oli ansainnut. Hänen lyhyt vastauk¬ 
sensa kiitokseen oli aina: »No, se on niin 
vähän, ei siitä kannata kiittää.» 

Juhon sydämen asia oli inkeriläisten 
muistokiven huolto ja hoito. Monet vanhat, 
yksinäiset ja sairaat olivat kiitollisia hä¬ 
nelle, sillä hän muisti aina käydä heitä 
tervehtimässä. Usein joutui ihmetellen 
ajattelemaan, miten hän ehti ja jaksoi niin 
paljon. Selityksenä siihen on kai hänen 
vahva uskonsa Jumalaan ja ihmisten hy¬ 
vyyteen. »Paha ei ole kenkään ihminen, 
vaan toinen on heikompi toista.» Nuo Eino 
Leinon sanat sopivat mainiosti kuvaamaan 
Juho Hirvosen ajatuksia lähimmäisistään. 

Kiitollisuudella ja kaipauksella tulemme 
aina muistamaan Juho Hirvosta. Hän oli 
syntynyt Inkerissä, Kupanitsan seurakun¬ 
nan Kottinan kylässä 13. 3. 1916. 


ASa 



Heljö Huotarin 
muistolle 

Kuten Viestin maaliskuun numerossa jo 
kerrottiin, kuoli helmikuun alussa Turussa 
vaikean sairauden murtamana teol.toht. 
Heljö Huotari 78 vuoden ikäisenä. Hän oli 
syntynyt USA:ssa (Fancock, Mich.), missä 
hänen isänsä Kaarlo Huotari toimi suoma¬ 
laisten keskuudessa siirtolaispappina 12 
v:n ajan. 

Lasten tullessa kouluikään Huotarit 
muuttivat takaisin Suomeen, Lappeenran¬ 
taan, jonka yhteiskoulusta Heljö Huotari 
v. 1921 valmistui ylioppilaaksi ja suoritti tä¬ 
män jälkeen Helsingin yliopistossa ennä¬ 
tyksellisen lyhyessä ajassa teologian kandi¬ 
daatin tutkinnon (1 v. 9 kk.), ja hänet vihit¬ 
tiin papiksi v. 1924 Savonlinnassa. Teol. 
tohtoriksi hän väitteli v. 1962 aiheenaan 
Vanhan Testamentin profeettain suhde ka- 
nanilaisuuteen. 

Elämäntyönsä tohtori Huotari suoritti 
pääasiassa kouluissa toimien niissä uskon¬ 
non ja sielutieteen vanhempana lehtorina 
Sortavalassa, Kuopiossa, Porissa ja Turussa 
sekä seurakuntapappina TL:n Karjalassa 
62—65, Halikossa 65—68 ja 68—73 Loka¬ 
lahdella, jonka kirkkoherran virasta hän 
jäi eläkkeelle viimeksi mainittuna vuotena. 

Tohtori Huotari oli hyvin lämmin siirto¬ 
väen ystävä, ja hänen sydäntään lähellä 


Suviyö 

(Kokoelmasta Hietajyvä) 

Tää yö — ah, miten pehmyt on 

sen valo varjoton, 

kun levittää se maalle sylin armaan: 

Kuin lohdutus, kuin rukous, 

kuin pyhä vala, lupaus 

se valtaa mielen väsyneen ja harmaan. 

Tähänhän, tyyneen, hiljaiseen 
suvehen, yöhön, valkeuteen — 
vain tähän kaipasitkin, 
kun yli talven taipaleen 
sa vaeltaa sait verkalleen — 
näin toivos tapasitkin. 

Nyt uida valossa sa saat! 

On täynnä taivahat ja maat 
suloista suviyötä: 
sen valo väsymyksen vie, 
sen tenho jumalilta lie — 
käy siunaus sen myötä! 

Aapo Iho 


olivat myös Inkerin suomalaisten asiat. 
Tästä syystä hän olikin usein puhumassa 
Turun paikallisosaston tilaisuuksissa. 

Hän oli myös etevä kielimies ja osasi 
useita kieliä. Turun paikallisosasto ja Inke¬ 
riläisten Viesti yhtyvät surunvalitteluihin. 

Vilho Mustonen 


Museoviraston 27. perinnekilpailu 
ratkaistu 


Museovirasto julisti viime joulukuussa 
vakiintuneeseen tapaan kansanperinteen 
keruukilpailun. Sen pääaiheena oli kirkon¬ 
kylän kehitys nykyaikaiseksi maaseutukes¬ 
kukseksi. Lisäksi kysyttiin mehiläistenhoi¬ 
dosta, lämpimäisistä, hautasaarista ja tuot¬ 
teiden tavaramerkeistä. 

Kilpailu tuotti jälleen runsaan tuloksen. 
Varsinkin kysely kirkonkylän kehityksestä 
oli innostanut vastaajia muistelemaan lap¬ 
suutensa ja nuoruutensa kirkonkylää ja 
vertaamaan sitä nykyiseen, useimmiten 
huomattavasti muuttuneeseen keskukseen. 
Vanhoja rakennuksia on hävitetty uuden¬ 
aikaisten tieltä, uusia ajoväyliä on raken¬ 
nettu ja entisiä levitetty. Koko tuttu ja 
vakiintunut ympäristö on hävinnyt; kylän 
mittakaava, ilme ja tunnelma on muuttunut. 
Monien mielestä on ollut vaikeaa sopeutua 
näin rajuun muutokseen. 

Myönteisenä piirteenä on koettu nykyajan 
mukavuudet ja parantuneet palvelut sekä 
uudet, paremmat tiet silloin kun ne eivät 
ole turmelleet kirkonkylän vanhaa raken¬ 
nuskantaa, tonttijakoa ja luontoa. Vanhem¬ 
milla ihmisillä on vielä muistissa mm. tie- 
olojen kehnous muutamien vuosikymme¬ 
nien takaa. 

Kilpailuaika päättyi 16. 2. 1981. Vastauk¬ 
sia saatiin 910 tiedonantajalta yhteensä 
22 943 liuskaa, 468 valokuvaa, 307 karttaa 
ja karttapiirrosta sekä 198 tavaramerkkiä. 

Uusia vastaajia saatiin tiedonantajien 
joukkoon 173 henkilöä, joista ruotsinkielisiä 
oli 7. 

Kiitämme lämpimästi kilpailun osanotta¬ 
jia. 

Palkinnot jakaantuivat seuraavasti (su¬ 
luissa vastauspitäjä): 


Suurkerääjien sarja 

I palkinto: Paavo Kytökorpi (Liminka); 
II palkinto: Juho Leskinen (Pälkjärvi); III 
palkinto: Eeva-Riitta Backman (Mäntyhar¬ 
ju); IV palkinto: Vesa Lohi (Oulun ymp.); 

V palkinto: Antti Rinta-Paavola (Kurikka); 

VI palkinto: Martti Saaristo (Pukkila); VII 
palkinto: Seidi Ylimäki (Töysä). 

Yleinen sarja 

I palkinto: Antti Nummi (Kiikka), Helka- 
Helena Talvitieva (Petsamo); II palkinto: 
Terttu Guttorm (Utsjoki), Risto Virtanen 
(Jämsä); III palkinto: Vihtori Kareinen 
(Ilomantsi), Toivo Laine (Punkalaidun), 
Veikko Pekkala (Inari); IV palkinto: Kau¬ 
ko Hämäläinen (Pyhäjärvi Vpl.), Olga Ki¬ 
vistö (Vihti), Sylvi Koskimies (Kerimäki), 
Einar Palmunen (Kiukainen); V palkinto: 
Eino Aho (Virrat), Alli Jänesniemi (Koke¬ 
mäki), Väinö Korkeila (Padasjoki), Kyllikki 
Paajanen (Kesälahti), Helien Välimäki (Ylis¬ 
taro); VI palkinto: Taito Kanerva (Kärkölä), 
Elma Kärkkäinen (Juva), Eero Nieminen 
(Janakkala), Mauno Peippo (Kauhajoki), 
Senja Puukkoniemi (Virrat), Aarne Tikka¬ 
nen (Kymi); VII palkinto: Asta-Inger Ek 
(Kemiö), Urho Haavisto (Töysä), Maire Hir¬ 
vonen (Jämsä), Veijo Immonen (Enonkoski), 
Lahja Kananen (Suistamo), Matti Lehtola 
(Inari), Arimo Lähdeniitty (Paimio), Vilho 
Verronen (Himanka). 

Ansiomerkit 

Palkintolautakunta on myöntänyt hopei¬ 
sen ansiomerkin seuraaville kansanperin¬ 
teen tallentajille: 

Aaltonen, Ruut (Nurmijärvi), Ala-Nojo- 
nen, Vilho (Virrat), Broända, Damaris (Ala- 
veteli), Haavisto, Urho (Töysä), Halla-Sep- 





pälä, Lotta (Ulvila), Hiidenheimo, Pentti 
(Nummi), Hirvinen, Pirkko (Muurame), 
Honkanen, Elli (Kälviä), Honkanen, Helmi¬ 
sitta (Helsinki), Honkanen, Jenny (Parik¬ 
kala), Jauhiainen, Selma (Reisjärvi), Juden, 
Marja-Liisa (Räisälä), Jylhä-Ollila, Rauha 
(Liminka), Jyllinvuori, Paul (Nurmijärvi), 
Kananen, Lahja (Suistamo), Kangas, Hel- 
likki (Ylihärmä), Kannisto, Ellen (Jalasjär¬ 
vi), Karttunen, Aarne (Polvijärvi), Kausti¬ 
nen, Emil (Vöyri), Kekäläinen, Maikki 
(Juuka), Kemppi, Inga (Viipurin mlk.), Ki¬ 
vinen, Irja (Pälkjärvi), Koivisto, Anna- 
Maria (Jalasjärvi), Kuismin, Laina (Sälöi¬ 
nen), Kuittinen, Elvi (Haapavesi), Kujala, 
Onni (Lavansaari), Kumpulainen, Janne 
(Iisalmi), Kuusela, Kalevi (Perniö), Kyttälä, 
Elli (Nurmes), Kytö, Inkeri (Virolahti), 
Kyyrönen, Juulia (Suistamo), Lahtela, Saima 
(Nurmijärvi), Lautasalo, Onni (Ikaalinen), 
Leikas, Sisko (Kangasniemi), Leinonen, 
Matti (Tervola), Linden, Ines (Närpiö), Lin- 
nahovi, Anja (Köyliö), Liukku, Aino (La¬ 
pua), Lyyra, Elma (Iisalmen mlk.), M a k a- 
r a, Liisa (Inkeri), Mannila, Altti (Renko), 
Mikkonen, Edith (Kaukola), Mustonen, An¬ 
na (Pielavesi), Myyryläinen, Aukusti (Juva), 
Männistö, Ensio (Somero), Mäntylä, Kustaa 
(Alahärmä), Nevalainen, Eeva (Riistavesi), 
Nummelin, Rauni (Taivassalo), Nummi, Ant¬ 
ti (Kiikka), Nyström, Hilma (Somero), Oja¬ 
la, Oiva (Urjala), Olkkola, Maj-Len (Vöyri), 
Pasanen, Helmi (Nilsiä), Pastinen, Taimi 
(Turku), Patolinna, Anita (Helsinki), Piutula, 
Eila (Muolaa), Puranen, Aug. (Juva), Pääk¬ 
könen, Jaakko (Kuhmo), Rinne, Jarmo (Ori¬ 
mattila), Rinne, Veikko (Kuru), Rytkölä, 
Urho (Seiskari), Saario, Raakel (Nummi), 
Salonen, Taimi (Ruovesi), Savolainen, Lyy¬ 
li (Kihniö), Sikiö, Saimi (Ruokolahti), Si¬ 
pilä-Veriö, Orvokki (Hyvinkää), Sirniö, Eli¬ 
na (Taivalkoski), Stenman, Maila (Lahti), 
Savela, Eino (Kärsämäki), Syvälahti, Aune 
(Pertunmaa), Tanska, Lauri (Kalajoki), Tas¬ 
kinen, Väinö J. (Heinävesi), Teikari, Irma 
(Huittinen), Tiilikainen, Maila (Tuusniemi), 
Turtiainen, Elli (Savonranta), Tuuttila, Erk¬ 
ki (Pyhäjoki), Törttö, Olga (Suistamo), Ul- 
vio, Uuno (Tyrvää), Utunen, Maija (Suis¬ 
tamo), Uunila, Martti (Himanka), Vainio- 
niemi, Sirkka (Sääksmäki), Vuollu, Ilmo 
(Pelkosenniemi), Ylä-Mononen, Tuomas 
(Ruovesi). 


Diakuvia 

Inkeristä 

Inkeriläisten Sivistyssäätiö on 
hankkinut kiinnostavan, Inkeriä 
(58 kpl) diakuvia. Kokoelman 
eri puolilta esittelevän kokoelman 
hankinnan alkuunpanija prof. 
Eino Jamalainen on laatinut ku¬ 
vien selitykset. Kuvia on mahdol¬ 
lisuus lainata pientä vuokraa vas¬ 
taan (postikulut). Asiantunti joiden 
mukaan kokoelma on varsin hyvä 
ja mielenkiintoinen inkeriläisten 
ym. tilaisuuksissa sekä myös yk¬ 
sityisissä kodeissa esitettäväksi 
Inkeristä kiinnostuneille. Kuvat 
saatavissa Sivistyssäätiön sihtee¬ 
riltä Hannu Vironmäeltä, puh. 
662 668. 


Lahjoituksia Inkeri¬ 
läisten Viestin 
tukemiseksi 

Oskar Himiläinen, Kumia, Ruotsi 

200 kr. Viesti kiittää tuesta. 



RUOTSIN PUOLELTA 


Finsk-Ingermanländarnas Centralförbund 25 är 


I är är det 25 är sedän som Inkerin 
Suomalaisten Keskusliitto (ISK) bildades. 
En äterblick pä arbetet att ästadkomma ett 
samarbetsorgan för de olika ingerman- 
ländska föreningarna i Sverige kan därför 
vara av intresse. 

Förarbetet 

Första gängen som bildandet av en cen- 
tralorganisation för ingermanländarna i 
Sverige nämns i skrift är i ett protokoll som 
inleds: 

»Protokoll fört vid möte med ingerman- 
ländare intresserade av bildande av en 
centralorganisation, i Boräs’ församlingshem 
frän stadgekommitte’ns första sammanträde 
§ 1 

Som ordförande för mötet valdes läraren 
Kekki och som sekreterare Ingermanländska 
Föreningens sekreterare H. Iho.» 

Mötet hade sammankallats av Aleksanteri 
Parkkinen och Henrik Toikka. Man disku- 
terade bland annat hur stadgarna för en 
centralorganisation skulle utformas. En 
stadgekommitte’ bestäende av fem personer 
valdes. I denna ingick propsten J. S. Laurik- 
kala (sammankallande), läraren Aleksanteri 
Parkkinen, Henrik Toikka, Jussi Jänis och 
Väinö Häyhänen. Man enades om att intres¬ 
serade föreningar skulle ansöka om med- 
lemsskap i centralorganisationen. Stadge- 
kommitte’n fick tili uppgift att förbereda 


ett möte för bildande av en centralorgani¬ 
sation. Detta första protokoll har inga som 
helst underskrifter, men det finns ingen 
anledning att betvivla att besluten fattats 
som beskrivs. 

Nästa bevarade handling är ett protokoll 
frän stadgekommitte’ns första sammanträde 
som hölls den 23 mars 1956 i Boräs. Pä 
dagordningen stod behandling av stadgeför- 
slag för en centralorganisation för Sveriges 
ingermanländare. Man beslutade att utgä 
frän stadgarna för »Inkerin Kerho» i Fin¬ 
land och göra ändringar och tillägg i dessa 
för att anpassa dem tili svenska förhällan- 
den. Ett förslag tili namn för organisationen 
var »Inkeriläisten Keskusliitto» (Ingerman- 
ländarnas Centralförbund). För att ge intres¬ 
serade möjlighet att inkomma med syn- 
punkter pä stadgeförslaget, publicerades 
dess text i tidningen »Isien Usko» (Fädrens 
Tro) i april 1956. 

Centralorganisationens arbetsomräde 
framgär av stadgarnas 2:a och 3:e paragra- 
fer: 

§ 2 

Förbundets mälsättning är att fungera 
som kontaktorgan för Sveriges ingerman¬ 
ländare, att bevaka medlemmarnas gemen- 
samma intressen, att verka för att stärka 
medlemmarnas ekonomiska, sociala och 
kulturella ställning samt för bevarande av 
ingermanländsk folkkultur. 



§ 3 

Tili medlemmar i förbundet kan antagas 
i Sverige verksamma ingermanländska or- 
ganisationer säsom församlingsgrupper, 
klubbar, idrottsföreningar, sängkörer, sy- 
föreningar och ungdomskretsar. 

Stadgekommitte’n höll sitt andra sam- 
manträde den 19 juni 1956. Pä detta möte 
beslutades att ändra namnförslaget tili 
»Inkerin Suomalaisten Keskusliitto» (Finsk- 
Ingermanländarnas Centralförbund). Min- 
dre ändringar gjordes ocksä i förslaget tili 
stadgar. Protokollet avslutas pä följande 
sätt: 

»Beslutades att vid sommarfestligheternas 
öppnande den 22 innevarande mänad kalla 
tili ett allmänt möte för bildande av en 
centralorganisation, och att uppmana de 
olika föreningarna att sända representan- 
ter dit. Mötet börjar klockan 16.00 pä 
midsommardagen.» 

Förbundets bildande 

De föregäende protokollen är skrivna pä 
lösa blad. Fortsättningsvis förs protokollen 
in i en särskild protokollsbok. Denna in- 
leds: »Protokoll fört vid finsk-ingerman- 
ländarnas möte i Mölndal den 23 juni 1956. 

Närvarande: företrädare för föreningar 
frän olika orter i Sverige, sammanlagt 21 
personer, Ingermanlandskommitte’ns repre- 
sentant kapten Uno Hammar ström och 
frän Finland Ingermanländska Föreningens 
ordförande A. Kekki. 

Som ordförande för mötet valdes läraren 
Aleksanteri Parkkinen och som sekreterare 
valdes Henrik Toikka.» 

Mötet hölls i dävarande Krokslätts Fol¬ 
kets Hus. 

Inledningsvis redogjorde ordföranden för- 
anledningen tili mötet och »alla närvarande 
delade uppfattningen att ISK borde bildas.» 
Därefter behandlades stadgeförslaget para- 
grafvis, och stadgarna antogs som de är ned- 
tecknade i protokollet. Medlemsavgiften 
frän föreningarna tili förbundet fastslogs 
tili 1:— per medlem. Nu skulle en styrelse 
för förbundet väljas. Förslag fanns pä 16 
kandidater. De sex som fick flest röster blev 
ordinarie ledamöter: Aleksanteri Parkki¬ 
nen Boräs, Henrik Toikka Boräs, Aleksan¬ 
teri Halttunen örebro, Aatami Vainikka 


Gävle, Toivo Jääskeläinen Boräs och Vih¬ 
tori Mustonen Mölndal. De tre därnäst föl¬ 
jande valdes tili suppleanter: Tuomas Myl¬ 
läri Kumia, Vihtori Haponen Boräs och 
Sulo Korpelainen Boräs. 

Omedelbart efter mötet samlades de nyss 
valda styrelseledamöterna tili ett första 
styrelsemöte för att fördela uppdragen. Ur 
konstitutionsprotokollet framgär att: 

»Beslöts enhälligt att väljä läraren Alek¬ 
santeri Parkkinen tili ordförande, Henrik 
Toikka som sekreterare, Aleksanteri Halt¬ 
tunen som vice ordförande och som kassör 
Toivo Jääskeläinen.» 

ISK:s verksamhet 

Under sin 25-äriga verksamhetstid har 
ISK pä olika sätt givit medlemsföreningar- 
na stöd tili deras aktiviteter. ISK har ocksä 
samordnat insamlingar tili olika projekt. 
Nägra exempel pä resultat av ISKrs arbete 
kan nämnas: Utanför Hjärsta kyrka i öre¬ 
bro finns en minnessten över alla de inger- 
manländare som inte fätt sin sista vila i 
vigd jord, utan begravdes i skogar och be- 
tesmarker under de svära ären i det gamla 
hemlandet och flykten tili friheten. Som 
ett bevis pä tacksamheten tili Sverige, som 
erbjöd flyktingarna ett nytt hemland, finns 
en minnesplatta vid Haparanda nya kyrka. 
Bäda dessa minnesmärken är gjorda av den 
ingermanländske konstnären Juho Suni. En 
LP-skiva har givits ut med säng av Gävle 
ingermanländska kör. En byst av Väinö 
Kekki, som tidigt arbetade med att fä 
igäng ingermanländsk verksamhet i Fin¬ 
land, har skänkts tili Inkeri Koti (Inger- 
manlands Hus) i Helsingfors. 

I framtiden mäste den viktigaste upp- 
giften för ISK bli bevarandet av Inger- 
manlands historia och kultur, även om det 
gamla spräket gär förlorat. Dä fär ocksä 
svenskarna chansen att intressera sig för 
Ingermanland. Det var ju stormakten Sve¬ 
rige som under 1600-talet grundlade den 
finsk-ingermanländska kulturen genom att 
flytta folk frän Finland tili Ingermanland 
som dä var delar av det svenska riket. Att 
föra det ingermanländska kulturarvet vida- 
re är särskilt viktigt nu när det utplänats 
i det gamla Ingermanland. 

Viktor Pajunen 



Lasten kesäleiri 


Sanoja ja sanontoja 


Inkerin-kerho järjestää lasten kesäleirin 
kerhon mökillä Kräkeredissa ajalla 1981- 
07.-18.—25. 

Leirin ohjaajana tulee olemaan Christina 
Kondrell ja emäntänä Emilia Pyykkönen. 

Leirimaksu on 125 kr lapsesta. Jos sa¬ 
masta perheestä tulee enemmän kuin yksi 
lapsi, on seuraavien maksu 100 kr. 

Mahdolliset tiedustelut: Victor Kainelai- 
selta (puh. 033/120466), jolle voit myös 
ilmoittautua leirille. 

Kaikki lapset ovat tervetulleita! 

INKERIN-KERHO BORÄS 


Barnläger 

Inkerin-kerho arrangerar barnläger vid 
kerhos stuga i Kräkered under tiden 1981- 
07-18—25. 

Lägeledare kommer att bli Christina 
Kondrell och husmor Emilia Pyykkönen. 

Lägeravgiften är 125 kronor per barn, om 
det frän samma familj kommer fler än ett 
barn är avgiften för dem 100 kronor. 

Ev. uppgifter frän Victor Kainelainen 
(tel. 033/120466). Du kan även anmäla dig 
tili lägret för honom. 

Alla barn är välkomna! 


Meiltä ja muualta 

Kaikki tammikuun vesipisarat ovat 
rukiita seuraavana kesänä. 

Sananparsi Alavudelta 

♦ 

Mitä ilma laskiaissa, sitä päivä pääsi- 
äissä. 


Illan puheet ovat voilla voideltuja — 
kun aurinko nousee, ne sulavat. 

♦ 

Kova on kirja, sano Kekorin-Kaisa 
kun almanakkaa luki. 

Suomalaisia sananlaskuja 

* 

Jos olet valehtelija, ole hyvämuisti- 
nen. 

♦ 

Me emme ole milloinkaan niin onnel¬ 
lisia tai onnettomia kuin kuvittelem- 
me. 


Inkerin-kerho Boräs 


La Rochefoucauld 





oLmltusslkteetin tatoaisia 



Ei mikään ole ihmiselle niin kehittävää 
ja tärkeää kuin maa ja matkustaminen. 
Tähän tapaan luonnehti Ilmari Turja asiaa 
näytelmässään »Särkelä itte», jossa hän 
asetti tuon ajatuksen »Itten» suuhun. Tä¬ 
män ajatuksen olen valmis sekä ikuisena 
matkustuskärpäsen puremana »ittenä» että 
matkustelevan »maamiehen» äitinä allekir¬ 
joittamaan. 

Kun perheen ainoa perillinen kymmen¬ 
kunta vuotta sitten lähti maapallon toisel¬ 
le puolelle »maamiehen» oppia saamaan, 
lohduttauduin tuolla Särkelän viisaudella. 
Tänä keväänä sain itse toteuttaa monen 
vuoden takaisen unelmani, kun pääsin 
uudelleen kevään kauneimpaan aikaan mat¬ 
kustamaan Englantiin ja tutustumaan Eng¬ 
lannin kauneudestaan kuuluun maaseutuun. 

Retkemme johti halki vehmaan Etelä- 
Englannin Stratford-Upon-Avoniin, maail¬ 
mankirjallisuudesta varmaan kaikkien aiko¬ 
jen tunnetuimman kirjailijan William Sha¬ 
kespearen kotikaupunkiin. Silmänkanta¬ 
mattomiin vihreitä peltoja ja kumpuileva 
maasto toivat jotenkin mieleen Inkerin 
maaseudun. Siellä täällä kullankeltainen 
rypsivainio täydessä kukassaan oli silmiä- 
hivelevä näky huhtikuun alun korkeitten 
nietosten keskeltä saapuneelle suomalais- 
matkaajalle. Kevätkesän kauneus oli heh- 
keimmillään: kaikkialla kukkivia omena-, 
kirsikka-, päärynä- ja luumupuita valkeina 
ja vaaleanpunaisina pilvinä. Aivan kuin 
meillä Suomessa kesäkuussa juuri ennen 
keskisuven juhlaa juhannusta. Olkikattoi¬ 
sia majoja kuin keskiajalta. Lammaslaumo¬ 
jen valkoiset läikät siellä täällä kaukaisuu¬ 
dessa. Välillä pysähdys jossain pikku ky¬ 
lässä. Tutustuminen kuuluisaan Oxfordin 
yliopistokaupunkiin, joka sekin oli tuulah¬ 


dus kaukaisilta menneiltä vuosisadoilta 
vanhoine kappeleineen, yliopiston vanhoine 
luentosaleineen, kirjastoineen ja suljettuine 
sisäpihoineen, joilla vallitsi hillitty rauha 
opiskelijoiden pääsiäislomien vuoksi. Kuin 
aika olisi siellä pysähtynyt. 

Lontoon teatterielämä oli tuolloin, pääsi¬ 
äisen aikaan, vilkkaimmillaan, ja sain 
uudistaa myös muutaman vuoden takaisen 
tuttavuuteni siihen, kun pääsin näkemään 
siellä jo monen monta vuotta ohjelmistossa 
olleen musikaalin »Evita». Suurenmoinen 
elämys oli myös saada kuulla ja nähdä 
maailmankuulua Lontoon Sinfoniaorkeste¬ 
ria ja sen yhtä vaikuttavaa, lähes kaksi¬ 
sataa jäsenistä kuoroa autenttisessa ympä¬ 
ristössään. Se kaikki oli mielenkiintoista, 
mieltä avartavaa ja ylentävää. Luonto lu¬ 
mosi jopa niin, että tuntui siltä, että ei 
meillä koti-Suomessa voi koskaan olla niin 
upeaa. 

Nyt, kun kesä meilläkin on hehkeimmil- 
lään, olen jälleen, ties kuinka monennen 
kerran, tullut tehneeksi tiliä itseni ja aja¬ 
tusteni kanssa. Kun muutamana viikonlop¬ 
puna olemme ajelleet »Runon ja Rajan» 
reittiä kesäpaikkaamme Kerimäelle, olen 
yhä uudelleen ja uudelleen, katsellessani 
auton ikkunasta valkeina pilvinä kukki¬ 
via tuomilehtoja, kirsikka-, omena- ja luu¬ 
mupuita, valkeissa ja vaaleanpunaisissa 
morsiuspuvuissaan, todennut: Ei mikään 
avarra ihmismieltä niin kuin maa ja mat¬ 
kustaminen. Kun on nähnyt muita maita, 
tajuaa vasta todella oman maansa kauneu¬ 
den ja arvon. 

Kaunista, lämmintä ja mieltä avartavaa 
kesää toivottaen 

Toimitussihteeri 


Ajankohtaisia ilmoituksia 


HELSINGIN PAIKALLISOSASTO 

Inkeriläisten kesäjuhlissa 4. ja 5. heinä¬ 
kuuta tavataan. 

Tervetuloa. 

SEUKKOSEURA 

Susanna Kössi, puh. 335 058, vastaa Seuk- 
koseuran toimintaa koskeviin tiedustelui¬ 
hin. 


TURUN PAIKALLISOSASTO 

Vuoden 1981 tilaisuudet pidetään Karja- 
laistentalossa Itäpelolntie 2: Mikkelinä 4. 10., 
Pyhäinpäivänä 31.10. (klo 13), 2. Joulupäi¬ 
vänä 26. 12. 

Ruissalon Birkassa: Sunnuntaisin 28.6., 
26. 7., 30. 8. Tilaisuudet alkavat klo 14. Ter¬ 
vetuloa. 

Linja-auto Helsinkiin kesäjuhlille lähtee 
Linja-autoasemalta (Kestilän luota) lauan¬ 
taina 4. 7. klo 9. Paluu välittömästi juhlien 
päätyttyä. 

Ilmoittautuminen työnjohtaja Keijo Kor- 
kalle puh. 580201. Matkan hinta 30 mk. 

Johtokunta 


Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 


Sulo Haltsonen ym. 

Inkerin suomal. historia 100 mk (115 kr) 
Saini Laurikkala 
Rovasti S. J. Laurikkalan 
elämäkerta 25 mk (30 kr) 

Aapo Iho 

Hietajyvä, valitut runot 18 mk (25 kr) 

Hellin Suominen 

Mooses Putron elämäkerta 10 mk (15 kr) 
Pertti Virtaranta 
Inkeriläisiä sananlaskuja 
ja arvoituksia 20 mk (25 kr) 

Isien Usko, muistojulkaisu 10 kr 

Postikortti, Haaparannan muistolaatta 1 kr 
Postikortti, örebron muistokivi 1 kr 


Kemppi: Fenno-Ingrian lauluja 5 kr 

Kemppi: Ristiltä ripille 10 kr 

Äänilevyjä 

Inkerikuoro 

Nouse Inkeri ym. 15 mk (20 kr) 

Lauri Santtu 

Murre juttuja 15 mk (20 kr) 

Gävlen kuoro 30 mk (35 kr) 

Inkerin lippuja 10 mk (15 kr) 

Inkerin postimerkkejä sarja 50 mk (60 kr) 
Adresseja 15 mk (20 kr) 

Inkeriläisten Viesti vuodeksi 1981 olisi syy¬ 
tä tilata. Hinta 40 mk (45 kr). 


V ammala 1981, Vammalan Kirjapaino Oy 



